ارج فاطمہ

ارج فاطمہ (اریبہ فاطمہ جعفری، پیدائش 7 نومبر 1989) امریکا میں پیدا ہوئیں ، ماڈل، ٹی وی اداکارہ اور ویڈیو بلاگر ہیں۔  ملک کے نامور فیشن ڈیزائنرز کے ساتھ کام کیا ان کا شمار پاکستان کی صف اول کی ماڈلز میں ہوتا ہے۔ ماڈلنگ اور اداکاری سے شائقین کے دل موہ لیتی ہیں، قدرتی اداکاری ان کا خاصا ہے۔

انہوں نے اپنی اداکاری کے کیریئر کا آغاز جیو ٹی وی کے ڈرامے ”کس دن میرا ویاہ ہوئے گا 2“ میں کام کر کے کیا، اس کے بعد "مر جائیں بھی تو کیا"(2012)، ”پری“، ”ہم نشین“، ”وہ“، ”کسے اپنا کہیں“، ”ایک پل“، ”کھلونا“، ”عشق پرست“ اور ”آپ کے لیے“ میں کام کیا۔

ذاتی زندگی 
ارج فاطمہ شمالی کیرولینا، امریکا میں سید جعفری اور مہرین جعفری سید کے گھر پیدا ہوئیں۔ ان کے دو بھائی ہیں، سید قاسم اور سید قادر جعفری۔ ان کا خاندان 2005 میں کراچی آگیا۔
سنہ 2005ء میں فاطمہ نے بورڈ آف سیکنڈری ایجوکیشن کراچی میں دوسری پوزیشن حاصل کی تھی۔ فاطمہ نے فراز خان سے جنوری 2014ء میں شادی کی تھی اور اسی سال جوڑے کی علاحدگی ہو گئی۔۔
ارج کی پہلی شادی ایک تاجر فراز خان سے جنوری 2014 میں ہوئی مگر یہ شادی زیادہ نہ چل سکی اور اسی سال طلاق ہو گئی۔  دوسری شادی امریکا میں مقیم پاکستانی ڈاکٹر عذیر علی سے ہوئی جس کی تقریب 2017 میں کراچی، پاکستان میں منعقد ہوئی۔ 2021 میں فاطمہ مشی گن، امریکا میں اپنے شوہر کے ساتھ مقیم ہیں۔ ارج شادی کے بعد اپنی فنی پراجیکٹ کے لیے پاکستان کے دورے کرتی رہتی ہیں تاکہ وہ اداکاری اور ماڈلنگ کرتی رہیں۔

کیریئر 
ارج نے اپنے کیریئر کا آغاز اشتہارات میں بطور ماڈل کیا۔ چند ماہ ماڈلنگ کے بعد 2012 میں جیو کے ڈرامے "کب میرا ویاہ ہوئے گا 2" سے اداکاری کا آغاز کیا جو ارج کے لیے نئی راہیں کھولنے کا سبب بنا۔ اس کے بعد ارج نے "مر جائیں بھی تو کیا" (2012)، پری (2013)، کسے اپنا کہیں (2014) اور ایک پل (2015) میں کام کیا ۔2013 میں ایک پاگل سی لڑکی ڈرامے پر انہیں بہترین سوپ اداکارہ ایوارڈ ملا، ہم نشین کے لیے انہیں بہترین معاون اداکارہ ہم ایوارڈ ملا  ۔ فاطمہ ارج کو کھلونا (2015)، عشق پرست (2015)، آپ کے لیے اور یار بے وفا کے لیے نقادوں کی طرف سے خوب داد ملی ۔
اداکاری کے علاوہ وہ کئی بڑے برانڈ کی سفیر بھی ہیں جن میں لپٹن چائے، موبی لنک، کیڈبری چاکلیٹ اور نیسلے سریلیک شامل ہیں۔

ٹی وی ڈرامے 
 کس دن میرا ویاہ ہو گا 2
 ہزاروں سال
 سبز قدم
 سبز پری لال کبوتر
 ماہی آئے گا
 مر جائیں بھی تو کیا
 پری
 ہم نشین
 اک پاگل سی لڑکی
 وہ
 میری بیٹی
 گمان
 کتنی گرہیں باقی ہیں
 تیری الفت میں
 کسے اپنا کہیں
 ایک پل
 کھلونا
 جینا دشوار سہی
 عشق پرست
 کتنا ستاتے ہو
 تم میرے پاس رہو
 انتقام
 دل ہاری
 آپ کے لیے
 ہدایت
 یار بے وفا
 دل بے خبر
 گستاخ دل

حوالہ جات 

اکیسویں صدی کی پاکستانی اداکارائیں
امریکی مسلمان
بقید حیات شخصیات
پاکستانی ماڈل خواتین
پاکستانی نژاد امریکی شخصیات
پاکستانی نژاد امریکی ماڈل
پاکستانی ٹیلی ویژن اداکارائیں
اکیسویں صدی کی امریکی خواتین
شمالی کیرولائنا کی خواتین ماڈل
Short description is different from Wikidata